钦定古今图书集成/方舆汇编/职方典/第1348卷 > 肇庆府学校考 府志
## 钦定古今图书集成/方舆汇编/职方典/第1348卷 > 肇庆府学校考 府志

本府

肇庆府儒学　在城东一里。旧在旧县治东七十步。宋崇宁初，迁今所，郡守毛衍经始，历林景章、张渐两守成之。绍兴间，郡守李麟、郑起沃增刱。元季修葺，后毁于兵。明洪武二年，知府步从信鼎建。宣德间，知府王罃撤而新之。天顺初，西贼流劫，两据学宫，知府黄瑜奏迁于城中东仓地。成化间，知府李璲改学门甃泮桥。弘治间，知府黄琥重修，通判李敏立射圃。正德元年，知府黄颙修大成殿及厨库。十二年，通判吕泮修明伦堂及书楼。嘉靖六年，总制两广新建伯王守仁饬堂斋之不称者。十年，始奉制易“大成殿” 为

文庙，建“启圣祠” ，又建“敬一亭。” 十一年，巡按御史吴

麟、知府钱铎复迁今所，市民地以广之，殿庑堂舍具备。嘉靖十二年，都御史吴桂芳乃于庙后建尊经阁。隆庆三年，同知郭文通辟庙左地为明伦堂。万历九年，知府王泮买民居，开学门，临大江，护以石栏。接东西街，树坊四：一“崧山起凤，一端水腾蛟，一崇儒，一贞教。” 有参政陈万言《记》。万历十四年，庙学圮于洪水，知府郑一麟重修左学、右庙。庙前两庑为戟门，列神厨、神库。泮池桥在戟门外，为棂星门，南树黉宫坊。三十一年，知府陈濂复买民地，辟围墙，迁“起凤” 、“腾蛟” 二坊于街外。石栏颓泐，督府周嘉谟鸠工重修。庙左为明伦堂，为四斋：东曰“居仁” 、曰“立礼” ，西曰“由义” 、曰“广智。” 前仪门，列号房。又前为儒学门；堂后为讲堂，即教授署；东西为训导署。甲寅年，改建尊经阁于明伦堂后，而以庙后旧址为启圣祠，东《名宦》，西“乡贤。” 敬一亭在后山顶，中立敬一箴，东西立五箴，甃以石，周以垣。督府张鸣冈、知府戴熹建，知府陈谟修。崇祯五年，知府陆鏊与通判史延旭重修。明末毁于兵。

皇清顺治十五年，知府杨万春倡率绅士修复《明伦》。

堂、尊经阁、启圣祠，仍附“乡贤” 、名宦祠于左右。次年重建大魁楼。康熙六年，推官吴百朋、教授姚士裘重修殿庑以及文昌宫、土地祠、戟门、泮池。八年，飓风大作，大殿、大魁楼、尊经阁、棂星门俱被飘毁。十一年，总督两广部院金光祖、广肇南韶道任峻、知府史树骏、同知韩世琳、通判董敔捐俸修葺。

学田　迪村、鹅子等处田，五十九亩四分。每年租银一十四两。知府邹光祚置。

龙口田一十八亩九分，塘一十三亩六分，每年租银一十九两。

大化田二十六亩一分，塘二亩四分，每年租银一十二两，佥事李材置。

小洲都，土名“大界” 沙路等，田租四十石。刘汝荣军，田租一十八石。倚岭都，土名陈雁塘，田租三十石二斗。邹铭军田，土名“良村峒蓝沥” 等，租五十九石，督府张鸣冈置。

高要县儒学　旧在旧县治东七十步府学遗址。宋政和甲午，郡守毛衍即其地以为县学，历元兴废莫考。明洪武初，创建庙东、学西。十年，知府胡本道增修，置射圃。永乐十年，知县常庸徙堂斋于殿后，以旧堂斋为学仓廨宇。宣德七年，知府王罃重修。正统间，提学佥事彭琉偕知府王罃复学后侵地，筑书楼，新大成殿，凿泮池亭射圃，增筑号舍，又复学前侵地为廨宇。景泰七年，同知饶秉鉴奏以官仓空地易军营。军营在书楼后，撤书楼为两斋。天顺七年，知府黄瑜、知县朱茂建仪门及斋南号舍。成化三年，知县刘钦重建明伦堂、棂星门。七年，知县孙珍重建戟门廨宇。弘治间，知县左濬改仪门于大成殿左。正德二年，知县钱世用重修。十二年，知县秦行健建杏坛于书楼北。嘉靖十一年，巡按御史吴麟、知府钱铎建议迁学于今府学庙右，与府学合庙。万历九年，知府王泮买民居，辟学门。二十年，督府萧彦乃令复迁于城内原学旧址。府治之东，卫署之西，督府陈渠后先继之。三十二年

知府陈濂填筑后塘，建“尊经阁。” 四十四年，推官李春熙、通判许学贤改学前路，从左绕右，循南复折左而西。天启二年，知县江渐磐重修庙庑。先是，庙后地陷，堂斋倾圮，教官僦居民舍。知府陆鏊、知县张明熙先后葺修。

文庙两庑戟门左为“乡贤祠” ，右为“土地祠” ，中为泮

池桥右为名宦祠，前为棂星门，照壁曰“宫墙万仞。” 左旁为云路坊，进为儒学门，直循而上为巽门。入明伦堂，又直循而上为尊经阁。阁在明伦堂后，即启圣祠。教谕舍在堂屏内，训导舍在堂东西。

学田　铁锡八村田租一百二石。佥事李材置。迪村田，每年租银六两八钱。

龙田大化等处，每年租银二十二两五钱。督府张鸣冈置。

东隅社学　明嘉靖末，知府邹光祚于濂溪祠右建。

西隅社学　明嘉靖初，以文昌宫改立后圯，有司兑还民地。知府邹光祚乃建于城隍庙左，今为“孚德祠。”

黄桐社学　在赤墈都。明嘉靖中，乡人自立。圆明社学　在古耶甲平山乡。

圣堂社学　在古耶甲六湾乡。

耶溪社学　在古耶乡

回龙社学　在赤墈都会冈乡。

毓秀社学　在古耶甲大垛里。

都头社学　在赤墈都

《梦笔山房　》在新罗都练滘里。

濂溪书院　在城东三里，旧天妃庙址。明嘉靖四年，知府曾直建，今废。

崧台书院　在城东一里。据阜临江。明宣德中，知府王罃以石头庵改建。正德中，知府程杲“重建。嘉靖初，暂为东隅社学。二十五年，知府胡纯大治书院，复废社学以益之。跨街为楼，中通隧道，上为崇文阁，今改为阅江楼。”

文峰书院　在南岸进唐冈塔下。知府郑一麟建。

庆云书院　在城东天宁寺右，内有池亭。明万历间，督府陈大科建。

景星书院　在城东天宁寺左。明万历间，督府戴燿建。

铎阳书院　在城东濂溪院左。士民为知府陈濂建。有侍御区大伦《记》。

行素书院　在宝月台左。明万历间，岭西道冯时可建。

蓬山书院　在南蓬山岭西。儒绅为江洲先生区大伦讲学建，知府戴公熹颜曰：“蓬山书院” 、“星岩书屋　。” 邑人王德安建，梁致育有记。《外州县》

四会县儒学　“在县治东南。旧在金冈山下，创建无所考。宋咸淳己丑，知县赵汝音迁于今地，建大成殿、戟门。景炎间，知县陈隆建堂、斋、号舍。元末摧圮。明洪武初重建。永乐十一年，知县颜宝重修。景泰四年，知县杨涣建书楼。成化六年，知府黄瑜复侵地，改建明伦堂，以堂旧基建大成殿、两庑、门库、斋舍、书楼、馔堂。” 正德十四年，知县萧樟作泮桥。嘉靖七年，知县张玺重修堂斋。十六年，知县罗愈请岁以寺租修学。旧《志》云：“愈定学田租银” ，而《县志》则言，愈请督学，以寺田额计定其租，除供税外，每年取二十两修学。今区村庄租，即其数也。二十五年，知县庄深建敬一亭、尊经阁。三十年，知县陈自然建儒林门、棂星门。万历三十三年，知县彭名世复建尊经阁，迺移启圣祠、“敬一亭于阁左右。” 四十六年，知县谢子诏、教谕邢裔昌重修殿庑、斋房。四十八年，知县陈祖训改建文昌阁于儒学之前，左为名宦祠，右为乡贤祠。

学田　、黄冈、石硼壕塘租银三十九两，糓二百二石，区村庄租银十六两。

官陂水大塘等田，租糓二十二石。知县罗愈、黄守规置。

射圃　在学东内有《观德亭》。

社学　在西城。明嘉靖三十七年，知县张文光建。隆庆元年，知县周茂中奉祀朱子。

新兴县儒学　在县治东南。旧为新州学，宋天禧间始建。天圣间徙于夏院寺之西。绍兴十二年，郡守张夔重修。淳熙四年，郡守赵师孟复迁于旧址。嘉定六年，郡守杨承祖重建大成殿，郡守陈士龙建讲堂。咸淳十年，郡守何坤葺之。元大德中，知州高芝重建殿斋。泰定四年，同知李汉杰复修。元统三年，达鲁花赤薛里吉思填左：

“右地为两庑。” 明洪武三年，改新州为新兴县，州学为县学。县丞孙守正鼎建庙学。宣德五年，教谕卢润建尊经阁。旧时学基，至明伦堂止，议建尊经阁，苦无地。邑进士张聪将近明伦堂地一亩二分建阁。正统三年，知县雷晏重建讲堂、号舍、馔堂、厨库、学仓、射圃。天顺七年毁于寇，知府黄瑜新之。成化乙未，通判李敏增建。正德十一年，知县王琮复射圃侵地。嘉靖十年诏建“启圣祠” ，未果。十六年，知县胡尧时始建于尊经阁后，辟泮池，右为“敬一亭。” 二十七年，知府胡纯行县，修棂星门。三十五年，县丞罗宁重修。万历十三年，知县赵德懋请以学塘租银修庙庑、启圣祠、明伦堂、尊经阁、两斋号舍。二十四年，知县姚舜牧重修学前二坊，新其扁曰“贤关” ，曰“圣域。” 建木栏为键，舆马之直过者。又从学前塘基辟路出南城，曰“见龙衢。” 今废。三十年，知县杨成乔捐俸重修学宫。今制。

“文庙居中，翼以两庑。南为戟门、左为名宦祠” 、右为

乡贤祠：分庭左为烹造所，右为宰牲所，中空，凿泮池通桥，桥南为棂星门，门左为儒学门，右为敬一亭，庙后为明伦堂，东为祭器库，西为陈设库，前分列为“经义、治事斋” ，斋后为尊经阁，阁后为启圣祠，东南为教谕舍，两斋后为训导舍。射圃　在南城外，距学二里许。

社学　四：“东隅在县东，明嘉靖初，知县胡尧时建，万历元年改为书院” ，今为公馆。西隅在西城外，嘉靖四十年知县周崑立。北隅在北街，嘉靖四十年知县周崑立；南隅在南城外，嘉靖四十年知县周崑立。

澹庵书院　在城东南隅，即古夏院寺址。明嘉靖初，督学欧阳公铎废寺为书院，以祀宋学士胡公铨。后增入唐张公柬之、宋胡公寅、邹公浩、刘公挚，为“五贤祠。”

莲池书院　在县北郊。明万历三十三年，知县杨成乔为“课士建。”

维新书院　在县北城外，明天启二年，知县谢伟建。

古筠书院　在城隍庙右，原阴阳学。明嘉靖间，知县周崑改为东隅社学。万历元年，知县王民顺改创为筠城书院。七年，知县赵德懋改为筠城文馆。二十五年重修，仍扁曰“古筠书院。” 今废。阳春县儒学　在县治西。宋庆历四年原建于南城外一里梅花村，元季圮坏。明洪武二年知县莫景明迁建于今地。永乐七年，县丞吴子育重建殿、庑、戟门、棂星门、明伦堂、两斋，厨仓、射圃悉备。正统三年，知县宋启重修。成化五年毁于寇。七年，知府黄瑜新之。正德十年，知县黄宽重修殿、庑、堂斋。嘉靖十年，知县杨和建启圣祠、“敬一亭。” 三十二年，知县谢复生重建。

文庙，并饬两庑堂斋号舍。隆庆间，同知郭文通凿。

泮池于棂星门内。知县熊烈建尊经阁。万历四年，同知蔡懋昭买民地辟学前路，树以坊。知县毛汝起重修庙庑、戟门、棂星门、学门，改建敬一亭，凿泮池于棂星门外。十一年，知县黄宪清建接云楼。十五年，飓风飘毁，知县张文诰修之，移敬一亭于尊经阁后。明伦堂在庙之后，堂后为尊经阁，阁后为接云楼。启圣祠在明伦堂左。敬一亭在尊经阁后。戟门左右为“名宦、乡贤祠。” 泮池在棂星门外。前为“云路坊。” 教谕舍改于东斋，训导舍如故。馔堂号舍俱备。崇祯十六年，知县陈轼倡率诸生梁应标等修葺。

皇清康熙九年，知县张含瑾重修。

学田　：南乡田四十六亩四分，岁收租谷七十石。明隆庆六年，知县熊烈置。

又田九十二亩八分，岁收租谷一百二十石。明隆庆五年耆民伍贤置。

萝根等田四顷三十六亩，岁收租谷五百八十四石五斗四升。明万历间，岭西兵备王泮置射圃　在南门外，今废。

社学　在县西二十步。明嘉靖二年，知县黄宽立，今废。

阳江县儒学　在县治西，旧南恩州学。宋庆历四年，始创于城南二里。绍圣中，知州丁琏徙城内东南隅。绍兴辛未，知州傅雱刻孔子小影于御书阁。淳熙中，知州梁球建大成殿。嘉定中，知州陈岳、郑浦重修殿庑、堂斋。元末圮于兵燹。明洪武中，省州入县，遂改州学为县学，废县旧学为民地，知县张翼始更造之。自后，知县梁潜、林星、李宁修建渐备。天顺七年贼毁，仅存礼殿。成化二年，佥事张祚重建庙学，又市民地，建藏书阁。二十一年，佥事陶鲁以学湫隘迁今地。正德

九年，主簿林景和重修两庑、戟门。嘉靖七年，主簿杨任修建斋堂、号舍、尊经阁学门。嘉靖十四年，知县莫斌废尊经阁，建启圣祠、敬一亭。万历七年，同知蔡懋昭复建尊经阁。十三年，兵备副使王泮、同知方应时大修庙学以及东西两庑。神厨库房在两庑南。前戟门，又前石棂星门及泮池。庙后明伦堂、二斋。斋东南儒学门，堂后为敬一亭，为启圣祠，后为尊经阁，堂右为教谕舍，左为训导舍。乡贤祠、名宦祠俱戟门右。土地祠、澹庵祠俱戟门左。文昌祠与土地祠并有西园新业五间，在尊经阁左。有东西号房二所。学田　，金鸡庙前五亩五分，明隆庆中，知县王仲置。

佛子勒竹等处田地、山林七十九亩六分，明万历四年，分，守道刘志伊置。

丰头等田，五十七亩一分。海塘一口，知县童环置。

学前铺十六间，棂星门西铺二间，社学前铺二间，学后地一区，西北城外地一区。明万历四年，督府凌云翼置。

埠头场墟　在县西南二十里雁村。

平冈墟　在县西南三十里那贡都。《二图》：北宿墟　在那罗都，今废。

造性墟　在端逢都，今废。

石潭墟　在那贡都《一图》今废。

东垄墟　在那贡都，《二图》今废。

塘碟墟　在县东北四十里南河都。《一图》今归石漩。

白石墟　，在县北四十里，《独州都》《二图》。

第八屯墟　在南河都《二图》。

雷冈墟　在县东北七十里。南河都。《三图》。南河墟　在县东北五十里。南河都。一图。轮水墟　在南河都。一图。

金村墟　在平地都，今废。

莲塘仔墟　在平地都，今废。

田寮墟　在县东五十里《北惯都，一图》今归田畔。

那冻墟　在北惯都二图，今废。

北惯墟　在县东五十里北惯村。

那吉墟　在北惯都

射圃　在东门外

社学　在县治西，即旧养济院地。明嘉靖二十五年，知县吴焕章建。二十六年，教谕陈观凤重修。

儒洞　在白石都儒洞村。明嘉靖三十年，提学张希举立。

高明县儒学　在县治东。明成化十二年，始置县设学。知府李璲创建“大成殿、两庑、戟门、棂星门、明伦堂、两斋、号舍、厨库。弘治间，署县事典史黄观建讲堂及泮池、桥亭于门外。正德十五年，通判潘鶤重修。嘉靖五年，知县陈坡重建殿、庑、堂、斋、戟门、儒门、厨库、号舍，树棂星门以石，又创聚奎楼。二十八年，知县陈富春重” 建讲堂、号舍。三十四年，教谕汤濬建“登贤亭。” 三十五年，庙学为飓风摧毁，知县徐纯次第修葺。又筑杏坛于泮池上，移敬一亭于儒门内，迁名宦、乡贤二祠于戟门左右。万历十三年，知县曾宗烈重修庙庑、堂斋、《启圣》、名宦、乡贤祠及敬一亭。万历二十三年，知县韩国藩于学门左刱建尊经阁，又重建左右二坊，改题“玉山起凤” ，“珠海腾蛟。” 四十八年，知县陈京璧重修殿庑。崇祯五年，知县萧时勉、训导谭瓒复行修葺。明末毁于兵。

皇清康熙八年，知县鲁杰重修。

学田　、麦萃田，十七亩，每年租钱一百八十文，租谷乡斗四十六石四斗。

射圃　明成化中，知县唐𥳑辟。嘉靖中，知县陈富春重建，今圮。

迎薰社学　在南门外

拱辰社学　在北门外

宾曦社学　在东门外

鼎新社学　在下仓步

太平社学　　、塘安社学　，皆在太平。

员冈社学　　、南秀社学　皆在清泰。

龚海社学　在罗塘

伦埆社学　　、龙门社学　　、良溪社学、仙村社学　　、孔塘社学　皆在田心。

布练社学　在塘华

攀桂社学　　、范州社学　　、丙溪社学　，皆在范州。

沙亭社学　在布社

平溪社学　　、山台社学　皆在《文储》。

“弧矢社学　　” 、云头社学　，皆在杨梅。

庆龙社学　在良村

沙溪社学　在沙村

跎柳社学　　、槐黄社学　皆在黄村。

劬堂社学　在马鞍

青云社学　在朱塘

适中社学　在古霸

青龙社学　在高村

秀丽社学　在清溪

苏村社学　在阮埇

挹仙社学　　、铁溪社学　，皆在罗格。

平步社学　　、潭朗社学　，皆在停步。

高要社学　　、活塘社学　，皆在小峒。

“兴隆社学　” 在大幕。

迎薰社学　　、拱辰社学　　、宾曦社学　，知县徐纯立。馀皆明嘉靖元年提学魏校檄县毁淫祠。立后以艰去，事未竟。嘉靖七年知县陈坡踵行之。

态公书院　在城东延寿寺之左。明万历三十八年，士民为知县熊德阳建。

“罗阳书院　” ：在熊公祠左。士绅为江洲先生区大伦建。

蜕斋书院　在北城外庆林山上。为宋名儒谭惟寅建，今修。

恩平县儒学　在县治西。明成化十六年，始置县设学。都御史朱英、按察使陶鲁创建大成殿、两庑、戟门、棂星门、明伦堂、两斋，继建尊经阁、仪门、号舍。正德二年，修建棂星门。嘉靖初，教谕费颐修建儒学门。未几，庙学为飓风所毁。二十五年，知县阮琳重建。万历十五年，教谕车学年建尊经阁于殿之东北。十七年，会学圮重修，知县蔡标、教谕庞一德徙泮池于棂星门外，环以垣墙，门左曰“崇正学” ，门右曰《育英才》戟门东为名宦祠，西为乡贤祠，庙后为启圣祠，东北为尊经阁，祠西为号舍，东为敬一亭，后为教谕舍。学田无

射圃　在学右今废

城内社学　在学宫后，今圮。

朝阳社学　在城东。旧二王庙地，今圮。

进职社学　在水东都，距城二十五里。

鹏冈社学　在仕峒都鹏冈寺傍。

凤凰书院　在凤凰山下，距城十里。明弘治间，提学潘府建，今圮。

敷文书院　即府馆，在学前，今为民居。

广宁县儒学　在县治东。明嘉靖三十九年，始置县。知县韦弁创建庙学。万历十一年，兵备副使徐时可檄知县黄南金修之。

文庙两庑：戟门、棂星门、启圣祠、明伦堂、两斋官廨。

学门咸备。明伦堂在庙后东西两斋，东南为儒学门，门北为启圣祠、名宦祠、乡贤祠在西斋之西。教谕舍在明伦堂东北。训导舍在明伦堂西北。

皇清顺治十五年教谕黄金胜康熙三十三年知县。

甯尧采等先后重修

学田　橄榄都田一顷六十亩，岁入租糓二百二十石。知县黄南金置。

又乡绅李蘗输田一十六亩八分，岁入租谷八十石。诸生庞尚鸿输田二十二亩三分，岁入租糓六十石，膳田二顷二十三亩九分零七丝六忽。

开平县儒学　设于明季。崇祯末，兵燹频仍，学宫未建，祇修小厅一所，因陋就简，尚未鼎造。故